Радой Ралин
Нар, ябълка, маслина и върба

chitanka.info

Нарът, ябълката, маслината влезли в нескончаем спор чии плодове са най-вкусни и най-полезни.

Без да бъде поканена или предизвикана, намесила се една върба:

— Стига така, мили колежки, излагате се най-после. Вашият спор вреди на единството, което ние, растенията, трябва да имаме.

— Ти си права — отвърнали й единодушно. — Но си прави единството с безплодните дървета, а нас ни остави сами да си решим проблемите.

А тяхното решение е в спора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.